als_Latn dik_Latn sag_Latn
EVN: Për dy vite, mbi 2 mijë vjedhjePublikuar 3 months ago në Alsat-M
Mbi 2 mijë vjedhje vetëm për dy vite. Ky është bilanci i energjisë elektrikë të vjedhur që ka vërejtur EVN Maqedoni në bashkëpunim me policinë. Nga kjo kompani thonë se energjia më së shumti po keqpërdoret nga bizneset e vogla dhe të mesme. Vetëm gjatë 11 muajve të këtij viti janë kapur 280 persona që kanë keqpërdorur rrymën, prej të cilëve më së shumti në Shkup, apo 211. E dyta është Strumica me 143 vjedhje, Prilepi 83, Tetova 73, por nuk përjashtohen as Kratova , Koçani, Kërçova, Manastiri, , e të tjerë. Dëmi vlerësohet të jetë mbi 1.5 milion euro. EVN Maqedoni apelon deri tek qytetarët që të mos rrezikojnë jetët e tyre, por edhe i paralajmëroi keqpërdoruesit se gjatë periudhës së ardhshme do të pasojnë kontrolle intensive në terren.“Gjatë dy viteve të fundit EVN dhe policia kanë kapur rreth 2010 vjedhës të energjisë elektrike, prej të cilëve 1875 janë kryer në amvisëri kurse 175 në firma. 4 përdorues janë firma publike kurse 5 të tjera firma nga sektori i industrisë. Prej këtyre 1875 firmave të vogla dhe ato që i përmendëm të sektorit publik dhe të industrisë sivjet është shtuar numri i vjedhjeve. Prej rreth 300 aktvendimeve të sjella këtë vit për vjedhje të energjisë elektrike, 9 janë dënime me burg për një vit”, deklaroi Atanas Kovaçevski, zëdhënës i EVN Maqedoni. Alsat-M
als_Latn als_Latn